CELEX: 62015CN0001(01)
Language: sk
Date: 2015-01-12 00:00:00
Title: Vec C-1/15 SA: Návrh na povolenie exekúcie prikázaním pohľadávky podaný 12. januára 2015 – La Chaine hôtelière La Frontière, Shotef SPRL/Európska komisia

2.3.2015   
            
            
               SK
            
            
               Úradný vestník Európskej únie
            
            
               C 73/20
            
         
      Návrh na povolenie exekúcie prikázaním pohľadávky podaný 12. januára 2015 – La Chaine hôtelière La Frontière, Shotef SPRL/Európska komisia
      (Vec C-1/15 SA)
      (2015/C 073/27)
      Jazyk konania: francúzština
      
         Účastníci konania
      
      
         Navrhovateľka: La Chaine hôtelière La Frontière, Shotef SPRL (v zastúpení: J. Steyt, advokát)
      
         Odporkyňa: Európska komisia
      
         Návrhy navrhovateľky
      
      
                  —
               
               
                  vyhlásiť tento návrh za prípustný a dôvodný.
               
            V dôsledku toho:
      
                  —
               
               
                  v prvom rade povoliť navrhovateľke zachovať a pokračovať vo výkone už prebiehajúceho zabezpečenia pohľadávky a vykonať ďalšie zabezpečenia pohľadávky voči Európskej únii/Európskej komisii na všetky sumy, príjmy, hodnoty alebo všeobecne akékoľvek predmety, ktoré má alebo bude mať, ktoré dlhuje alebo bude dlhovať, patriace alebo prichádzajúce z akéhokoľvek titulu alebo dôvodu do Demokratickej republiky Kongo,
               
            
                  —
               
               
                  subsidiárne povoliť navrhovateľke zachovať a pokračovať vo výkone už prebiehajúceho zabezpečenia pohľadávky a vykonať ďalšie zabezpečenia pohľadávky voči Európskej únii/Európskej komisii na všetky sumy, príjmy, hodnoty alebo všeobecne akékoľvek predmety, ktoré má alebo bude mať, ktoré dlhuje alebo bude dlhovať, patriace alebo prichádzajúce z titulu zmluvy podľa súkromného práva do Demokratickej republiky Kongo.
               
            V každom prípade:
      
                  —
               
               
                  uložiť Európskej únii povinnosť nahradiť všetky trovy konania a výdavky.